b'\n_START_ARTICLE_\nParaformaldehid\n_START_SECTION_\nSinteza\n_START_PARAGRAPH_\nParaformaldehid nastaja v vodnih raztopinah formaldehida (formalina) kot bela oborina, posebno \xc4\x8de se hrani na hladnem. Formalin v resnici vsebuje zalo malo monomernega formaldehida. Ve\xc4\x8dina ga je v obliki poliformaldehida z nizko stopnjo polimerizacije. Polimerizacijo zavirajo dodatki stabilizatorjev, obi\xc4\x8dajno metanola.\n_START_SECTION_\nReakcije\n_START_PARAGRAPH_\nParaformaldehid s suhim segrevanjem depolimerizira v plinasti formaldehid, v vodi z dodatkom alkalij in/ali s segrevanjem pa v vodno raztopino formaldehida. Na ta na\xc4\x8din nastane zelo \xc4\x8dist formaldedid, ki se uporablja kot fiksir v histologiji, patologiji in celi\xc4\x8dni biologiji_NEWLINE_Paraformaldehid je vnetljiv, ker se pri segrevanju razgradi v vnetljivi plinasti formaldehid.\n_START_SECTION_\nToksi\xc4\x8dnost\n_START_PARAGRAPH_\nParaformaldehid odceplja formaldehid, zato se o njem sumi, da je karcinogen. Akutna oralna LD\xe2\x82\x85\xe2\x82\x80 za podgane je 592 mg/kg.'